હિરની બહેન સરલા, જે મને ઓપન માઇકમાં મળી હતી એણે એના મમ્મી-પપ્પા સાથે મારી મુલાકાત કરાવી અને એના પપ્પા મારાથી ખૂબ જ ખુશ થઈ ગયા અને મને પૂછ્યું, બેટા તારા પપ્પા શું કરે છે ? મેં કહ્યું, ટ્રાન્સપોર્ટનો બિઝનેસ છે સુરતમાં ! એમણે કહ્યું, નામ શું છે ? મેં કહ્યું, શામજીભાઈ ! એમણે કહ્યું, શામજીભાઈ પાઠક ? મેં કહ્યું, હા, પણ તમે કઈ રીતે ઓળખો છો ? એમણે કહ્યું, એ મારા મિત્ર છે ! આ સાંભળીને હું ખૂબ જ ખુશ થઈ ગયો. પાર્ટી શરું થઈ અને હિર આવી ! એ ખૂબ જ સુંદર હતી અને એ હસતી ત્યારે એવું લાગતું કે વસંતઋતુ આવી ગઈ હોય ! સરલાએ માઈકમાં કહ્યું, હવે આપણી વચ્ચે આવી રહ્યા છે કલ્પેશ અને એ કવિતા બોલશે ! મારા નામથી જ હિરના ચહેરાની રેખાઓ બદલાઈ ગઈ અને મને જોઈને અને મારી કવિતા સાંભળીને રડવા લાગી ! પાર્ટી પુરી થઈ અને હિરનાં પપ્પાએ મારી મુલાકાત હિરથી કરાવી અને કહ્યું, બેટા હિર આ આપણા શામજી કાકા છે ને એમનો દીકરો છે ! હિરે મારાથી હાથ મિલાવ્યો અને કહ્યું, હાય ! મેં હીરના પપ્પાને કહ્યું, અંકલ કોઈક દિવસ ઘરે તો આવો ! હિરના પપ્પાએ કહ્યું, હા બેટા આ વખતે તો પ્લાનિંગ તો છે જ. હિરના પપ્પાએ કહ્યું, બેટા કલ્પેશ આજે તું અહીંયા જ રોકાઈ જા…. તારી જેમ મારી હિર પણ કવિતાઓ લખે છે ! હિર મારી આંખોમાં જોઈ રહી હતી. મેં કહ્યું, ઓકે અંકલ ! હું અને હિરલ એકલા હતાં અને એ બોલી, કેમ ઘર સુધી આવી ગયો ? મેં કહ્યું, તું દિલ સુધી આવી શકે તો હું ઘર સુધી પણ ન આવી શકું ? આમ મને મારી કવિતા મળી ગઈ અને વસંતનું આગમન થયું !